**Чӑваш халӑхӗн паллӑ ҫыннисем.**

**Иван Яковлевич Яковлев**

(4-мӗш класра ирттермелли урок)

**Тӗллевӗсем:**

Чӑваш халӑхӗн пултаруллӑ ҫыннисем ҫинчен вӗренсе тӑван ҫӗр-шыва, тӑван чӗлхепе, тӑван халӑхпа мухтанас, савӑнас туйӑмсене вӑйлатасси;

Иван Яковлевич Яковлев пурнӑҫӗпе, ӗҫӗ-хӗлӗпе кӗскен паллаштарасси, Яковлев ячӗпе ҫыхӑннӑ вырӑнсене заочно ҫитсе курасси;

Лексикӑпа грамматика, аудировани, вулавпа куҫару, диалог, монолог хӑнӑхӑвӗсене аталантарасси.

**Курӑмлӑх хатӗрӗсем:** компьютер, проектор, экран, план-карта,«И.Я.Яковлев» темӑпа хатӗрленӗ папка-раскладушка, картонран хатӗрленӗ ракета-ӳкерчӗк, Портретсем (И.Я.Яковлев, А.Г.Николаев, Н.Павлова, К.В.Иванов, В.И.Чапаев, М.К.Сеспель, Максимов-Кошкинский), картонран касса кӑларнӑ ылтӑн уҫӑ, сигнал карточкисем (кашни ача валли 1, 2, 3, 4), Библиотекӑри Яковлев кӗнекисем (полка), улмуҫҫи-ӳкерчӗк, сӑпка (картонран касса кӑларнӑскер)

Урок тӗсӗ: урок - ҫулҫӳрев

**Урок юхӑмӗ.**

**1.Урока йӗркелесе ярасси.**

**1)Урока сӑвӑпа пуҫлани.**

Шӑнкарав сас пачӗ

Урока чӗнсе.

Пӗтӗм класс шӑпланчӗ

Парта хушшинче.

**2)** **Сывлӑх сунни.**

- Сывлӑх сунатӑп, ачасем.

- Сывлӑх сунатпӑр, Ольга Ивановна.

-Сывлӑх сунатпӑр, хӑнасем.

3) **«Шӑппӑн ларӑр…» юрӑпа ларасси.**

Шӑппӑн ларӑр,шӑппӑн ларӑр

Урок пырать ку класра.

Эп вулатӑп,эп ҫыратӑп

Калаҫатӑп чӑвашла.

Эй, савнӑ тусӑм кӑшт итле-ха мана,

Эпӗ пӗлетӗп, пӗлетӗп чӑвашла.

**4) Дежурнӑйпа калаҫни.** Доска патне икӗ ача тухаҫҫӗ.Пӗри-учитель, тепри-дежурнӑй.

-Паян класра кам дежурнӑй?

-Паян эпӗ дежурнӑй.

- Класра кам ҫук?

-Класра пурте пур.(Класра…ҫук)

-Паян ҫанталӑк мӗнле?

-Паян … ҫанталӑк.(хӗвеллӗ, ҫиллӗ, пӗлӗтлӗ)

**2.Вӗреннине аса илни.**

**«Кам вӑл?» (**Уйрӑм стенд ҫинче паллӑ ҫынсен сӑн ӳкерчӗкӗсем. Ячӗсене хутпа хупланӑ. Варринче пичетлесе хатӗрленӗ хӑюсем). .)**(1-мӗш хушма материал)**

Учитель: Хӑюсем ҫине ҫырнине ман хыҫҫӑн вуласа пыратпӑр. Ыйту ҫине кӗскен хуравлатпӑр**.**

- 3-мӗш космонавт. А.Г.Николаев

- Чи паллӑ чӑваш халӑх поэчӗ. К.В.Иванов

-Чӑвашсене ҫутта кӑлараканӗ. И.Я.Яковлев

-Граждан варҫин геройӗ. В.И.Чапаев

-Чӑвашсен паллӑ балерини. Н. Павлова

-Чӑвашсен паллӑ поэт – революционерӗ. М.К.Сеспель

- Чӑваш театрне пуҫараканӗ. Максимов – Кошкинский

**3. Темӑпа паллаштарни.**

Учитель: Паянхи урок «Урок - ҫулҫӳрев». Урокра эпир Чӑваш халӑхне ҫутта кӑлараканӗ (просветитель) ҫинчен калаҫӑпӑр. И.Я.Яковлевпа ҫыхӑннӑ вырӑнсене ҫитсе курӑпӑр.

Ҫул ҫӳреме пире план-карта тата транспорт кирлӗ. Карта тума пире архиври документсем пулӑшӗҫ.

**4. Темӑпа ӗҫлени. (**Доска ҫинче ылтӑн уҫӑ. Юнашар пичетлесе хатӗрленӗ хӑюсем. Вӗсене икӗ юпана вырнаҫтарнӑ. Унта хула ячӗсем. Сулахай енче чӑвашла ҫырнӑ, сылтӑм енче вара вырӑсла.)

Архива кӗме уҫӑ кирлӗ. Уҫӑ илме ҫак ӗҫе пурнӑҫламалла. Хула ячӗсене тӗрӗс сыпӑнтармалла. Пӗр хула ятне уйӑрса ҫырнӑ, мӗншӗн тесен пирӗншӗн вӑл ҫӗнӗ сӑмах. Кам тавҫӑрса илчӗ.

1)Хусан Тетюши

Мускав Симбирск Ульяновск

Чӗмпӗр Казань

**Теччӗ**  Москва

Учитель: Пурте пӗрле калатпӑр – Теччӗ.

Ку хула ячӗсем пире карта тума кирлӗ. Пирӗн ҫак хуласене те ҫитмелле пулать.

Учитель: Пире питӗ хӑвӑрт ҫӳрекен транспорт кирлӗ. Мӗнле транспорт суйлатпӑр?

Ачасем:Ракета!Ракета!

Учитель: эпӗ килӗшетӗп. Тата ку ҫул Космонавтсен ҫулӗ. Пирӗн Космонавт Николаев мӗн ятлӑ корабльпе вӗҫнӗ?

Ачасем: «Восток – 3» ятлӑ корабльпе (пӗлмесен каласа пулӑшмалла).

Учитель: Тӗрӗс.

Пирӗн паян Архивра, тӗрлӗ хулари музейсенче, театрта, библиотекӑра, выставкӑра, пулса курмалла.

**Ачасем,тӑрӑр. Хатӗрленӗр! 10…9…8…7…6…5…4…3…2…1…Пуск! (ачасем аллисемпе пуҫ ҫийӗн алӑ ҫупаҫҫӗ) Кайрӑмӑр!(утаҫҫӗ)...Ҫитремӗр!(ачасем** **лараҫҫӗ)**

**2) «Архив»( 2 № хушма материал).** (Папка- раскладушка тӑрӑх каласа парасси). Картатӑрӑх кӑтартса пымалла.

Кам вӑл?

Ӑҫта тата хӑҫан ҫуралнӑ?

Мӗнле ҫемьере ҫуралнӑ?

Ӑҫта вӗреннӗ?

Юлташӗсемпе тусӗсем.

Аслӑ пӗлу ӑҫта илнӗ?

Унӑн ӗҫӗсем.

Унӑн ҫемьи.

Ӑҫта пытарнӑ?

**3)Ҫӗнӗ сӑмахсем.** (доска ҫинче)

Тӑлӑх – сирота тӑлӑха юлнӑ - остался сиротой

Ҫӑпата – лапти

Пултаруллӑ - способный

пӗчӗклех – с малых лет

-Учитель вулавӗ.

-Учитель вулать, ачасем хыҫалтан калаҫҫӗ.

-Сӑмах майлашӑвӗсем тӑвасси.

-Предложенисем тӑвасси.

**4)Текстпа ӗҫлени.**Кӗнекесене 63–мӗш страницӑна уҫӑр. Эпӗ вуласа паратӑп, эсир тимлӗ итлӗр,мӗн ҫинчен каланине вырӑсла каласа парӑр.

-Учитель вулавӗ.

-Кам вырӑсла тӳрех калама пултарать?

-Ӑнланман сӑмахсем пур-и?

-Вырӑсла калатӑп,эсир чӑвашла калӑр.

Добрый, чувашский сын, его, поэтому, соседи, люди, не обижали, работать, трудолюбивый, летними вечерами, продовать, хорошо следили.

-Ыйту лартасси.(Кӳршӗпе ӗҫлени. Пӗри предложении вулать, тепри ун патне ыйту лартать).

Учитель: 1-мӗш парта хушшинчисем вулаҫҫӗ.

Ҫак ырӑ, ӑслӑ, пултаруллӑ чӑваш ывӑлӗ Тутар Республикинче

ҫуралнӑ. - Ҫак ырӑ, ӑслӑ, пултаруллӑ чӑваш ывӑлӗ ӑҫта ҫуралнӑ?

Учитель: Халӗ 3-мӗш парта хушшинче лараканнисем вулаҫҫӗ.

…

Пулӑшу сӑмахӗсем: Ӑҫта? Хӑҫан? Кам? Мӗн? Мӗн тунӑ? Мӗнле? Мӗн тунӑ? (Доска ҫине ҫырса хунӑ).

**Кану саманчӗ. Ачасем, тӑрӑр.Хатӗрленӗр! …3…2…1…Пуск! (ачасем аллисемпе пуҫ ҫийӗн алӑ ҫупаҫҫӗ) Кайрӑмӑр!...Ҫитрӗмӗр! (ачасем лараҫҫӗ)**

**«Музейсем»**

Сирӗн хушӑри Александра Герасимова музейсене ҫӳреме юратать. Халӗ вӑл сире сав экскурсисем ҫинчен каласа парасшӑн. Презентаци тӑрӑх каласа парать**.**

Я очень люблю путешествовать и посещать памятные места. Особенно люблю те места, которые связаны с чувашским народом, чувашской культурой и чувашским языком. В прошлом году я путешествовала по местам Михаила Сеспеля. Посетила музей Сеспеля в Чебоксарах. Музей Сеспеля на его родине, в Канашском районе,побывала в школе в селе Шихазаны, где он учился, и в Тетюшах в Татарстане. Побывала в педучилище , где учился Сеспель. Там имеется уголок, отведенный для музея. Сохранились многие дома, связанные с Сеспелем.

В этом году решили сӳездить на Родину Ивана Яковлевича Яковлева в деревню Кошки-Новотимбаево. Мы с мамой

сначала побывали в Тетюшском музее. Там отведен уголок Яковлеву и Сеспелю. Потом поехали в Кошки- Новотимбаево. Эта деревня находится в 45 км от Тетюш. Мне было очень интересно узнать, что В Тетюшском районе 17 чувашских населенных пунктов. Экскурсию провел директор музея Пыркин А.А. Он так интересно рассказывал и в то же время задавал вопросы, заставлял самим догадываться. Мне очень было интересно. Был такой случай: в детстве цыганка предсказала, что Яковлев станет великим человеком и будет долго жить.

Оказывается, из этой деревни вышло немало известных людей.

Яковлев (1848-1930)

Максимов- Кошкинский (1893-1975)

Александр Алга (1913-1977)

Тихан Петеркки (1903-1976)

Александр Тимбай(1925-1999)

Анна Григорьвна Казакова1903-1968)

Серде Миши 1947

Моя мечта теперь- побывать в Ульяновске.

**Кану саманчӗ. Ачасем, тӑрӑр. Хатӗрленӗр! …3…2…1…Пуск! (ачасем аллисемпе пуҫ ҫийӗн алӑ ҫупаҫҫӗ) Кайрӑмӑр!...Ҫитрӗмӗр! (ачасем лараҫҫӗ)**

**«Театр»**

Учитель:Пирӗн хулара 6 театр. Чи пӗрремӗш театр вӑл – Чӑваш драма театрӗ. Ун ҫинчен сире Дмитриева Арина каласа парать.

Вӗренекен: Чӑваш драма театрне пуҫараканӗ - Максимов-Кошкинский. Вӑл та Яковлев ялӗнче ҫуралнӑ. Малтан театр Хусанта пулнӑ. Ӑна 1918 ҫулта уҫнӑ. Кайран театр Шупашкара куҫса килнӗ. Халӗ Шупашкарта 6 театр.

Пирӗн класри ачасем питӗ сцена ҫинче выляма юратаҫҫӗ.

Паян эпир Яковлев калавӗсем тӑрӑх лартнӑ икӗ сценка кӑтартатпӑр.

Пӗрремӗш сценка «Кахалпа Юлхав» ятлӑ.**(4 № хушма материал)**

Вылякансем:

Автор- Андриянова Ксения

Кахал- Иванов Дмитрий

Юлхав-Милославский Станислав.

Иккӗмӗш сценка «Кашкӑрпа карчӑк» ятлӑ.**(5 № хушма материал)**

Вылякансем:

Автор - Петрова Арина

Кашӑр - Афанасьева Дарья

Карчӑк – Король Юлия

Макӑракан ача – Иванова Мария

**Кану саманчӗ. Ачасем, тӑрӑр.Хатӗрленӗр! …3…2…1…Пуск! (ачасем аллисемпе пуҫ ҫийӗн алӑ ҫупаҫҫӗ) Кайрӑмӑр!...Ҫитрӗмӗр! (ачасем лараҫҫӗ)**

-Ҫак камӑн сасси-ши?(Диктофон ҫине ҫырнӑ сасса итлесси)

-Тӗрӗс. Ку пирӗн библиотекарь – Любовь Никоноровна.

**«Шкул библиотекинче»**

Учитель:Корабль пире шкул библиотекине илсе ҫитерчӗ. Библиотекарь ӗҫне паян Попова Настя тӑвасшӑн.

Библиотекарь: Пирӗн шкул библиотеки пуян. Унта ачасем валли тӗрлӗ кӗнеке пур. Яковлев ҫырнӑ кӗнекесем те сахал мар. Кӗнекисем чӑвашла та, вырӑсла та, акӑлчанла та. Акӑ «Уҫӑлма тухнӑ шӑши ҫури» ятлӑ кӗнеке. Ӑна чӑвашла, акӑлчанла вулама пулать. Ку кӗнекере пӗчӗк калав пур. Вӑл«Автан» ятлӑ. Иванова Маша каласа парать. **(6 № хушма материал).**

Акӑлчанла Андреева Настя каласа парать. **(7№ хушма материал).**

Библиотекарь: Ачасем, килӗр кӗнеке илме.

Пӗрремӗш ача:

-Сывлӑх сунатӑп.

-Сывлӑх сунатӑп. Мана Яковлев ҫырнӑ кулӑшла калавсем кирлӗ. Сирӗн пур-и?

-Пур паллах. Акӑ «Утӑра» ятлӑ кӗнеке.Унта калавсем, юмахсем

пур.

-Тавтапуҫ сире. Сывӑ пулӑр.

-Сывӑ пул. Татах кил.

Иккӗмӗш ача:

-Ырӑ кун пултӑр.

-Ырӑ кун пултӑр.

-Мана Яковлев ҫинчен ҫырнӑ интереслӗ кӗнеке парӑр-ха тархасшӑн.

-Акӑ Иван Яковлевич Яковлев ятлӑ кӗнеке. Унта унӑн пурнӑҫӗ, ӗҫӗсем ҫинчен ҫырнӑ.

-Тавтапуҫ. Сывӑ пулӑр.

-Сывӑ пул.

**Кану саманчӗ. Ачасем, тӑрӑр. Хатӗрленӗр! …3…2…1…Пуск! (ачасем аллисемпе пуҫ ҫийӗн алӑ ҫупаҫҫӗ) Кайрӑмӑр!...Ҫитрӗмӗр! (ачасем лараҫҫӗ)**

**Тест ирттерени.**

Эпӗ 1 ыйту вулатӑп. 1 2 3 тесе шутлатӑп. эсир тӗрӗс ответ номерне ҫӗклетӗр.

(Ачасем хуравӗсен номӗрӗсене алӑри 4 карточкӑран пӗрне суйласа илсе хӑвӑрт кӑтартаҫҫӗ).

1. Пӗрремӗш чӑваш шкулне Яковлев ӑҫта уҫнӑ?

1. Шупашкарта

2. Чӗмпӗрте

3. Хусанта

4. Мускавра

2. Яковлева камсен ҫемьи пӑхса ӳстернӗ?

1.Похомовсен

2. Уьяновсен

3.Ивановсен

4.Рекеевсен

3. Чӗмпӗр чӑваш шкулӗнче ачасем мӗнле чӗлхепе вӗреннӗ?

1. Вырӑсла

2. Чӑвашла

3. Акӑлчанла

4.Тутарла

4. И.Я.Яковлев ӑҫта тата миҫемӗш ҫулта ҫуралнӑ?

1. Тутар Республикинче 1848-мӗш ҫулта

2. Чӑваш Республикинче 1848-мӗшҫулта

3. Тутар Республикинче 1868-мӗш ҫулта

4.Чӑваш Республикинче 1868-мӗш ҫулта

**«Выставка»**

Эпир шкулти ачасен выставкине ҫитрӗмӗр. Ку ӳкерчӗксене ытти классенчи ачасем тунӑ. Конкурса сирӗн те хутшӑнмалла. **(8 № хушма материал)**

**Урока пӗтӗмлетни.**

Яковлев ҫинчен мӗн астуса юлнине каласа памалла. Кам калас тет?

Кластер тӑвасси.

**Килти ӗҫ пани.**

Яковлев калавӗ тӑрӑх ӳкерчӗк тумалла. Ятне те ҫырмалла. Ӳкерчӗк тӑрӑх каласа памалла.Кам ҫырнӑ? Мӗн ятлӑ? Мӗн ҫинчен? Тӗп герой… Килти ӗҫе дневник ҫине ҫырса хурӑр. (Рисунок по рассказ. И.Я.Яковлева)

**Ачасен ӗҫне хаклани.**

Учитель: Ачасем, паян тӑрашса ӗҫлерӗр. Маттур! Оценкӑсене дневник ҫине лартӑр.(Учитель кашни ачан оценкине каласа тухать)

Ҫакӑнпа пирӗн ҫулҫӳрев вӗҫленет.

**Урока вӗҫлени.**

-Ачасем, тӑрӑр.Сывӑ пулӑр.

-Сывӑ пулӑр, Ольга Ивановна.

-Сывӑ пулӑр, хӑнасем.